El programa d'oci per a adolescents Lluna Plena torna amb noves activitats durant les festes
29 de desembre 2017

La regidoria de Joventut de l'Ajuntament de Sagunt, amb la col·laboració del grup de Corresponsals dels I.E.S i l'associació juvenil “Vive tu Mundo”, ha preparat la programació del Lluna Plena enfocada, en esta edició, a la cultura urbana.  
  
Demà dissabte a partir de les 18 hores, s'ha programat al Casal Jove del Port de Sagunt, tot un seguit d’activitats, amb un especial impuls a la música rap. En este sentit, destaca una nova edició de la Morvedre Rap Battles. A més a més, este dia actuaran tres grups de hip-hop locals: “ARSE”, “Zodíac Enfants” i “T dom x Peter Kouba”. Completaran la jornada exhibicions i tallers de _parkour_ i grafit.  
  
La inscripció per a participar en la “batalla de galls” és presencial i s'ha previst un control dels duels de rap per evitar missatges d'incitació a la violència, racisme o misogínia.  
  
Posteriorment, el dijous 4 de gener, i com un dels plats forts de la programació de Nadal, tindrà lloc el concert del grup “Atupa”, una de les bandes més en forma del panorama musical valencià, l'eclecticisme de la qual combina els estils del rap més clàssic fins al rock, l'electrònica, el trap o el dancehall, a més a més estarà acompanyada pel conjunt local de rock ska “Fulla Kaduca”.  
  
Cal recordar que l'entrada serà totalment gratuïta amb reserva en el Casal Jove o telefonant al 96 268 34 39.

![](/media/gosgahtv/44-rap-battles-nadal.jpg) 

*   [](http://www.facebook.com/sharer.php?u=https://aytosagunto.es/va/actualitat/el-programa-d-oci-per-a-adolescents-lluna-plena-torna-amb-noves-activitats-durant-les-festes/ "Facebook")
*   [](http://twitter.com/share?url=https://aytosagunto.es/va/actualitat/el-programa-d-oci-per-a-adolescents-lluna-plena-torna-amb-noves-activitats-durant-les-festes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-d-oci-per-a-adolescents-lluna-plena-torna-amb-noves-activitats-durant-les-festes/ "Linked In")
*   [](mailto:?body=https://aytosagunto.es/va/actualitat/el-programa-d-oci-per-a-adolescents-lluna-plena-torna-amb-noves-activitats-durant-les-festes/)